CELEX: 32000D0490
Language: da
Date: 2000-07-24 00:00:00
Title: 2000/490/EF: Kommissionens beslutning af 24. juli 2000 om en obligatorisk mærkningsordning for oksekød i Danmark (meddelt under nummer K(2000) 2157) (Kun den danske tekst er autentisk)

Avis juridique important

|

32000D0490

2000/490/EF: Kommissionens beslutning af 24. juli 2000 om en obligatorisk mærkningsordning for oksekød i Danmark (meddelt under nummer K(2000) 2157) (Kun den danske tekst er autentisk)  

EF-Tidende nr. L 197 af 03/08/2000 s. 0057 - 0058

Kommissionens beslutningaf 24. juli 2000om en obligatorisk mærkningsordning for oksekød i Danmark(meddelt under nummer K(2000) 2157)(Kun den danske tekst er autentisk)(2000/490/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 19, stk. 5,under henvisning til Danmarks anmodning, ogud fra følgende betragtninger:(1) Ifølge artikel 19, stk. 4, i forordning (EF) nr. 820/97 kan medlemsstaterne, hvis de har en tilstrækkelig velfungerende ordning for identifikation og registrering af kvæg, indføre en obligatorisk mærkningsordning for oksekød af dyr, der er født, opfedet og slagtet på deres eget område.(2) Det fastsættes i artikel 1, stk. 1, i Rådets forordning (EF) nr. 2772/1999 af 21. december 1999 om fastsættelse af generelle regler for en obligatorisk mærkningsordning for oksekød(2), at denne mulighed også kan anvendes efter den 1. januar 2000.(3) I Kommissionens beslutning 1999/376/EF(3) anerkendes det, at den danske database over kvæg er fuldt operationel.(4) Danmark har anmodet om Kommissionens godkendelse af en obligatorisk mærkningsordning for oksekød i overensstemmelse med artikel 19, stk. 5, i forordning (EF) nr. 820/97 og artikel 1, stk. 1, i forordning (EF) nr. 2772/1999.(5) En obligatorisk mærkningsordning for oksekød for EU med fuldstændig oprindelsesangivelse forventes indført fra den 1. januar 2002. Denne beslutnings gyldighedsperiode må derfor begrænses -VEDTAGET FØLGENDE BESLUTNING:Artikel 1Den danske anmodning, jf. bilaget, om indførelse af en obligatorisk mærkningsordning for oksekød af dyr, der er født, opfedet og slagtet på dansk område, godkendes i overensstemmelse med artikel 19, stk. 5, i forordning (EF) nr. 820/97.Artikel 2Denne beslutning anvendes indtil den 31. december 2001.Artikel 3Denne beslutning er rettet til Kongeriget Danmark.Udfærdiget i Bruxelles, den 24. juli 2000.På Kommissionens vegneFranz FischlerMedlem af Kommissionen(1) EFT L 117 af 7.5.1997, s. 1.(2) EFT L 334 af 28.12.1999, s. 1.(3) EFT L 144 af 9.6.1999, s. 35.BILAG1. Mærkning af oksekød og oksekødsprodukter med angivelse af dansk oprindelseOksekød og oksekødsprodukter af kvæg, der er født, opfedet og slagtet i Danmark, skal mærkes med en angivelse af dansk oprindelse.2. Opskåret eller hakket kødOpskåret eller hakket oksekød af dansk oprindelse, der er upakket, pakket eller emballeret, skal mærkes med oplysning om datoen for opskæringen eller hakningen.3. Oksekød i form af hele eller halve kroppe, halve kroppe og fjerdingerOksekød i form af hele eller halve kroppe, halve kroppe opskåret til højst tre stykker og fjerdinger skal mærkes med oplysning om slagtedatoen.4. Upakket oksekød, der sælges til den endelige forbrugerSælges upakket oksekød til den endelige forbruger, kan oplysningerne om den danske oprindelse og om datoen for opskæringen, hakningen eller slagtningen gives mundtligt, hvis der anmodes derom.